Biblioteko de Efezo

La Biblioteko de Efezo aŭ Biblioteko de Celso estis biblioteko en Efezo, antikva greka urbo, kiu situis sur la sama loko kiun nuntempe okupas la turka uebo Selçuk. La bibliotekon fondis, inter la jaroj 114 kaj 125, Tiberio Julio Akvilo (latine Tiberius Iulius Aquila) honore al sia patro Tiberio Julio Celso Polemeano (latine Tiberius Iulius Celsus Polemaeanus). Patro kaj filo estis romianoj el alta nivelo kaj estis konsuloj. Sub la biblioteko troviĝis la tombejo de Celso, kie lia korpo kuŝis en marmora ĉerko.